คุณคะเมนหนูไม่มาจะ2ปีกว่าแล้วค่ะพอมาก็กะปิกกะปอยอยากรุ้ว่าเป็นเพราะอะไรค่ะ2อาทิตมาทีนิดเด่วเเต่หนูให้นมลุกอยู่นะค่ะ
สวัสดีค่ะ หากคลอดลูกมา 2 ปีแล้ว ก็น่าจะมีประจำเดือนมาเป็นปกติแล้ว แม้จะให้นมลูกอยู่ก็ตาม ดังนั้น หากมีเลือดออกมาทุกๆ 2 สัปดาห์ ถือว่ามีประจำเดือนที่ผิดปกติ โดยอาจเกิดจากสาเหตุ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ หรือมีมดลูกอักเสบ (แต่มักมีปวดท้องน้อยด้วย) เป็นมะเร็งปากมดลูก เป็นต้น หรือหากมีการใช้ยาฮอร์โมนต่างๆ ในการคุมกำเนิดอยู่ ก็อาจเป็นสาเหตุได้ค่ะ ดังนั้น หากยังคงมีเลือดออกบ่อยๆ ทุก 2 สัปดาห์ แนะนำควรไปพบแพทย์เพื่อตรวจหาสาเหตุค่ะ